Crkva Uznesenja Marijina na Stupu
<s>Crkva Uznesenja Marijina na Stupu, opština Ilidža, Bosna i Hercegovina, je katolička crkva u Vrhbosanskoj nadbiskupiji.</s><s>Proglašena je za nacionalni spomenik BiH.</s><s>Nacionalni spomenik se sastoji od crkve posvećene Uznesenju Marijinom, pokretnog nasljeđa koje čine slike Gospa dobrog savjeta, Blažena Djevica Marija pomoćnica kršćana, Srce Isusovo, Srce Marijino, te monstranca, kalež i evanđelistar, i groba austrijskog vojnika.</s>

<s>Lokacija 
Stup je naselje u zapadnom dijelu Sarajevskog polja,  između rijeke Dobrinje i Miljacke,</s>

<s>Historija 
Nadbiskup Josip Stadler (1843-1918), bio je naručilac i inicijator gradnje stupske crkve, a arhitekta Josip Vancaš.</s><s>Izgradnja je trajala od 1891. do 1892.</s>

<s>Na praznik Uznesenja Blažene Djevice Marije - Veliku Gospu stupska crkva privlačila je brojne hodočasnike ne samo iz Sarajeva nego i obližnjih mjesta.</s><s>Ovo hodočašće je karakteristično po tome što su se sakupljali i katolici, i pravoslavni, i muslimani.</s><s>Poznato je "stupsko kolo" na Veliku Gospojinu u kom su igrali i mladi i stari i niko nikoga za vjersku pripadnost nije pitao.</s>

<s>Godine 1992. je oštećena.</s><s>U periodu 1997-1998. izvršena je rekonstrukcija.</s>

<s>Opis 
Svojim stilskim odrednicama pripada istoricizmu, nosi odlike neoromanike, a poslužila je kao tipski projekat za mnoge manje župne crkve u Bosni i Hercegovini.</s>

<s>Vanjska dužina crkve iznosi oko 27,05 m, a širina oko 10,40 m. Crkva je jednobrodna, a u dispozicionom smislu crkva ima: narteks (dužine oko 2,50 m), naos (svijetlih mjera oko 7,00x9,00x18,00 m ) i svetište pravougaone osnove (širine 5,00 i dubine 4,00 m), te horsku galeriju iznad narteksa.</s>

<s>Zidovi crkve ukrašeni su Križnim putem (14 scena).</s><s>Križni put rad je Christiana Wernera.</s><s>Izrađen je u tehnici intarzije.</s><s>Dimenzije pojedinačnih slika iznose oko 55x85 cm.</s>

<s>Zidovi crkve, debljine oko 70 cm, izvedeni su od cigle.</s>

<s>Na udaljenosti oko 15 m, južno od crkve, u dvorištu nalazi se vanjski oltar Lurdske Gospe, a na udaljenosti oko 15 m, jugozapadno od crkve, izgrađena je župna kuća.</s>

<s>Literatura</s>

<s>Reference</s>

<s>Nacionalni spomenici u Ilidži
I
Vrhbosanska nadbiskupija</s>

